สรุปภาวะตลาดหุ้นในภูมิภาคเอเชียประจำวันนี้
สรุปภาวะตลาดหุ้นในภูมิภาคเอเชียประจำวันนี้
8 พ.ค. 2558

สำนักข่าวอินโฟเควสท์  รายงานสรุปภาวะตลาดหุ้นในภมิภาคเอเชีย
ดัชนีนิกเกอิตลาดหุ้นโตเกียวปิดบวกในวันนี้ หลังจากแรงขายในตลาดพันธบัตรทั่วโลกชะลอลง ซึ่งช่วยให้นักลงทุนคลายจากความวิตกกังวลที่ว่าต้นทุนการกู้ยืมในจะระยะยาวจะปรับตัวสูงขึ้น
ดัชนีนิกเกอิปรับขึ้น 87.2 จุด หรือ 0.45% ปิดที่ 19,379.19 จุด
 
ดัชนี S&amp;P/ASX 200 ตลาดหุ้นออสเตรเลียปิดตลาดวันนี้อ่อนตัวลง เนื่องจากแรงขายทำกำไรที่มีเข้ามาหลังจากที่ตลาดร่วงลงอย่างหนักเมื่อ 2 วันที่ผ่านมา โดยตลาดจับตาการเปิดเผยข้อมูลเศรษฐกิจสหรัฐและรายงานการประชุมของธนาคารกลางออสเตรเลีย
ดัชนี S&amp;P/ASX 200 อ่อนตัว 11.10 จุด หรือ 0.20% ปิดที่ 5,634.60 จุด ส่วนดัชนี ALL ORDINARIES ตลาดหุ้นออสเตรเลียปิดวันนี้ที่ 5,635.40 จุด ลดลง 9.40 จุด, -0.17%
 
ดัชนีคอมโพสิตตลาดหุ้นเกาหลีใต้ปรับตัวลง 0.26% ในวันนี้ เนื่องจากตลาดยังคงกังวลเกี่ยวกับการจ้างงานในสหรัฐและหนี้กรีซ ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) ปรับตัวลง 5.48 จุด ปิดที่ 2,085.52 จุด โดยมีปริมาณการซื้อขายปานกลาง 305.5 ล้านหุ้น มูลค่า 4.68 ล้านล้านวอน (4.3 พันล้านดอลลาร์) โดยมีหุ้นบวกมากกว่าหุ้นลบในสัดส่วน 531 ต่อ 279
 
ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้พุ่งสูงขึ้น ภายหลังจากที่จีนได้เปิดเผยข้อมูลการส่งออกที่ต่ำกว่าคาดการณ์ ซึ่งทำให้มีการคาดการณ์อย่างต่อเนื่องว่า ทางการจีนจะใช้มาตรการกระตุ้นเศรษฐกิจเพิ่มเติม
ดัชนีเซี่ยงไฮ้คอมโพสิตพุ่ง 93.70 จุด หรือ 2.28% ปิดที่ 4,205.92 จุด
 
ดัชนีฮั่งเส็งตลาดหุ้นฮ่องกงปิดตลาดทะยานขึ้นในวันนี้ เนื่องจากตลาดมีกระแสคาดการณ์ว่าทางการจีนจะประกาศมาตรการกระตุ้นเศรษฐกิจเพิ่มเติม หลังจีนเปิดเผยข้อมูลการค้าระหว่างประเทศที่ซบเซา
ดัชนีฮั่งเส็งเพิ่มขึ้น 287.37 จุด หรือ 1.05% ปิดวันนี้ที่ 27,577.34 จุด